# Francesc Torres Torres

Francesc Torres Torres, també conegut com a Xicu Torres, (Sant Joan de Labritja, Eivissa, 1962) és un enginyer de Telecomunicació, rector de la Universitat Politècnica de Catalunya (UPC) entre 2017 i 2021.

## Trajectòria

Titulat en enginyeria de Telecomunicacions el 1988 per l'Escola Tècnica Superior d'Enginyeria de Telecomunicació de Barcelona. El mateix any es va incorporar a l'equip de l'Agència Europea de l'Espai (ESA). Un any més tard va tornar a la UPC, on va començar a donar classes i a fer recerca i on es va doctorar el 1992. Està especialitzat en l'àmbit de les radiocomunicacions, els circuits d'alta freqüència i l'observació de la terra. Dins de la universitat ha tingut diversos càrrecs de coordinació. Entre el 2005 i 2006 va gaudir d'un any sabàtic treballant per a la NASA, assessorant el projecte GeoSTAR. També ha treballat com a assessor científic des del grup de teledetecció RSLab, especialitzant-se en el desenvolupament i posterior seguiment del sensor SMOS, de la ESA, llençat el 2009, temàtica sobre la qual ha publicat més de 200 publicacions científiques. El 2010 fou nomenat catedràtic a la mateixa universitat. Actualment és membre de la Unitat d'Excel·lència María de Maeztu 2017-2020 CommSensLab de la UPC.

### Rector

El 2017 va ser nomenat rector de la UPC després de guanyar les eleccions amb un 50,23% dels vots ponderats. Per tal de guanyar les eleccions va dur a terme una intensa campanya de màrqueting poc ortodoxa pel que fa a l'àmbit dels rectors de les universitats. Aquesta consistia en penjar vídeos a YouTube on parlava de la seva visió de la universitat, tot complementant-ho amb attrezzo molt divers (disfresses, diferents plans de càmera…) i posteriorment els enviava als alumnes per mail. El seu ascens al rectorat de la UPC va despertar moltes reaccions en els alumnes, fins a convertir-lo en imatge d'un mem.
Durant el seu mandat ha continuat fent comunicació institucional creativa, ha incorporat al Consell de Govern un Vicerectorat d'Igualtat i Responsabilitat Social i s'han iniciat projectes per despertar vocacions científiques femenines com l'Aquí STEAM Ha apropat la universitat al món de les humanitats, i les arts i ha iniciat un doble grau de Matemàtiques (FME UPC) i Música (ESMUC) i va ser la primera universitat de l'estat en declarar l'Estat d'emergència climàtica.
Durant els cursos 2020-2021, l'equip de govern va impulsar la celebració del 50è aniversari de la consolidació de la Universitat, enfocat en donar visibilitat als Objectius de Desenvolupament Sostenible, i va posicionar la universitat entre les primeres 100 del món al rànquing de Xangai.

## Premis i reconeixements

* 1997 - Premi a la Millora de la Qualitat docent del Consell Social de la UPC, pel Laboratori de Radiació i Ones Guiades (ETSETB).
Com a membre de l'equip de recerca de teledetecció de la UPC RSLab:
* 2000 - Premi Duran Farell del Consell Social
* 2001 - Premi Ciutat de Barcelona
* 2004 - Premi Salva i Campillo de l'Associació d'Enginyers de Telecomunicació
* 2011 - Premi Cristòfol Juandó de l'Aeronàutica (Ajuntament de Barcelona, Festa del Cel, 2011).

## Referències

* 1 2 3 «Francesc Torres, nou rector de la UPC». Ara.cat.
* ↑ «El ingeniero ibicenco Francesc Torres, candidato a nuevo rector de la Universitat Politècnica de Catalunya». Diario de Ibiza.
* ↑ «La Universitat Politècnica de Catalunya escull nou rector aquest dimecres». Arxivat de l'original el 2017-12-14. [Consulta: 14 desembre 2017].
* ↑ Redacció «L'elecció del nou rector de la UPC pendent de l'escrutini del darrer 1% dels vots». Betevé. Arxivat de l'original el 2017-12-14 [Consulta: 14 desembre 2017].
* ↑ «YouTube». [Consulta: 30 juny 2020].
* ↑ «L'Oasi. Associació Cultural de la FIB | Facultad de Informática de Barcelona». [Consulta: 30 juny 2020].
* ↑ NacióDigital. «VÍDEO El rector de la UPC desitja «un estiu ple de màgia» als futurs enginyers | NacióDigital». [Consulta: 30 juny 2020].
* ↑ «Fomentar les vocacions STEAM, un repte en femení», 14-03-2020. [Consulta: 30 juny 2020].
* ↑ «La UPC vol que el 30% del seu estudiantat siguin dones d'aquí a 5 anys», 06-02-2019. [Consulta: 30 juny 2020].
* ↑ Tramullas, Gemma. «La universidad del siglo XXI, ni de ciencias ni de letras» (en castellà), 09-02-2020. [Consulta: 30 juny 2020].
* ↑ «Barcelona, ‘hub’ robòtic, por Miquel Molina», 24-07-2016. [Consulta: 30 juny 2020].
* ↑ «UPCArts, el nou programa cultural de la UPC - Cercle de cultura». [Consulta: 30 juny 2020].
* ↑ «L'Esmuc i la UPC exploren els beneficis d'aplicar les matemàtiques a la música». Diari de Girona. [Consulta: 30 juny 2020].
* ↑ NacióDigital. «La UPC declara l'Estat d'Emergència climàtica | NacióDigital». [Consulta: 30 juny 2020].
* ↑ «“No debe descontrolarse la oferta de grados”» (en castellà), 02-04-2021. [Consulta: 27 abril 2021].
* ↑ «"El llegat de la UPC són els 150.000 estudiants titulats" - 19 març 2021». [Consulta: 27 abril 2021].

## Enllaços externs

* Francesc Torres Torres - Lloc web oficial